****

**OBČINA KIDRIČEVO**

OBČINSKI SVET

Štev. 032-2/2022

Dne 14.2.2023

Odgovori na vprašanja in pobude članov občinskega sveta, ki so bila podana na 2. redni seji občinskega sveta in na katera ni bil podan odgovor na sami seji.

**Gospod Branko Valentan** je podal pobudo za odstranitev šikane – cestne ovire v Apačah na cesti Apače – Lancova vas. Pobuda je priloga zapisnika.

**Odgovor:** Pobudo bo obravnaval Svet za preventivo in vzgojo v cestnem prometu.

Gospod Anton Frangež, je povedal, da je v prejšnjem mandatu bil član odbora za gospodarsko infrastrukturo. Tudi v tem mandatu želi, da odbor dela v korist celotne občine, tako kot do sedaj. Kot drugo je podal pobudo, da se vpostavi prevoznost poljske ceste, ki je ostala nesanirana po izgradnji investicije ELES.

**Odgovor:** Sanacija ceste se bo izvedla v roku 3 mesecev.

**Gospod Mijo Sauer**, je predlagal, da se poveča proračunska postavka v proračunu za obnovo igral iz sedanjih 15.000 eur na 100.000 eur. Kot drugo je predlagal, da se ponovno uredijo cestne ovire (ležeči policaji) na cesti v Apačah proti Lovrencu na Dr. polju.

**Odgovor:** Sprememba proračunskih postavk se lahko poda pri obravnavi rebalansa. Predvidoma na naslednji seji bo podan predlog rebalansa. Predlog za ovire bo obravnaval Svet za preventivo in vzgojo v cestnem svetu.

**Gospod Andrej Napast** je vprašal oziroma podal pobudo, glede na to, da je vlada ocenila škodo po poplavah in glede na to, da občina to aktivno urejuje, daje pobudo, da se na Direkcijo za vode, apelira da nadaljuje z sanacijo reke Polskave in čiščenjem od Lovrenca do Kureževega spomenika. Struga je zaraščena ne omogoča pretočnosti posledično pa so tudi vsi melioracijski jarki ob majhnem deževju polni in ne opravljajo svoje funkcije in so kmetijsko težko dostopna zemljišče in težja za obdelavo.

**Odgovor:** V pripravi je dopis za upravljalca in Direkcijo za vode.

**Gospod Tadej Strmšek** je opozoril na divja odlagališča v melioracijskih jarkih. Opaža, da so ljudje v te jarke začela odlagati odpadke, jarki so zaraščeni in sedaj, ko je v njih voda, smeti kar plavajo. Gre za območje od Mihovc proti Šikolam.

**Odgovor:** Zadeva je bila predana inšpekciji.

Občinska uprava