****

**OBČINA KIDRIČEVO**

Komisija za mandatna vprašanja, volitve in imenovanja

Kopališka ul. 14

2325 Kidričevo

Štev. 014-1/2023-5

Dne 15.2.2023

Na podlagi 46. člena Zakona o organizaciji in financiranju vzgoje in izobraževanja /ZOFVI/ (Uradni list RS, št. 16/07 – uradno prečiščeno besedilo, 36/08, 58/09, 64/09 – popr. in 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16, 25/17-ZVaj, 123/21, 172/21, 207/21, 105/22-ZLNŠPP, 141/22 in 158/2-ZDoh-2AA), 12. člena Odloka o ustanovitvi javnega vzgojno-izobraževalnega zavoda Osnovna šola Kidričevo (Uradno glasilo slovenskih občin, št. 22/12 in 16/15) in 20. člena Statuta občine Kidričevo (Uradno glasilo slovenskih občin št. 62/16 in 16/18) komisija za mandatna vprašanja, volitve in imenovanja predlaga občinskemu svetu občine Kidričevo, da sprejme

**S K L E P**

**o imenovanju predstavnikov ustanovitelja v**

**svet zavoda Osnovne šole Cirkovce**

Komisija za mandatna vprašanja, volitve in imenovanja predlaga občinskemu svetu Občine Kidričevo, da se v svet zavoda Osnovne šole Cirkovce imenujejo:

1. Valerija Medved, Pleterje 21

2. Ksenija Žitnik, Starošince 37/a

3. Matija Kouter, Župečja vas 1g.

Mandatna doba članov sveta zavoda traja štiri (4) leta in prične tečki s konstituiranjem sveta zavoda.

**O b r a z l o ž i t e v**

Komisija za mandatna vprašanja, volitve in imenovanja (v nadaljevanju; komisija) je na svoji 3. redni seji, ki je bila dne, 13.2.2023, obravnavala predlog za imenovanje članov ustanovitelja v svet zavoda Osnovne šole Cirkovce.

Komisija je prejela naslednje predloge za imenovanje članov;

Valerija Medved, Pleterje 21, predlagatelj SDS

Ksenija Žitnik, Starošince 37/a, predlagatelj SLS

Jani Jančec, Kidričevo, Ul. Borisa Kraigherja 14, predlagatelj SD

Matija Kouter, Župečja vas 1g.

Pri pregledu predlogov je komisija iz nadaljnje obravnave najprej izločila predlog predlagatelja SD za kandidata Jani Jančeca, Kidričevo, Ul. Borisa Kraigherja 14, saj predlagatelj ni upošteval določb 12. člena odloka v povezavi s 6. člena odloka, ki določa, da se predstavniki ustanovitelja imenujejo izmed občanov posameznih naselij šolskega okoliša. Naselje Kidričevo ne spada v šolski okoliš Osnovne šole Cirkovce.

46. člen Zakona o organizaciji in financiranje vzgoje in izobraževanja ter 12. člen ustanovitvenega akta določata, da ima ustanovitelj v svetu zavoda tri (3) člane, katere imenuje občinski svet izmed občanov, kateri imajo na obočju šolskega okoliša stalno prebivališče.

Mandatna doba članov sveta zavoda traja štiri (4) leta, vsak član pa se lahko zaporedoma imenovanj največ dva (2) krat.

Komisija je v skladu z navedenim predlagala, da se v svet zavoda imenujejo člani

1. Valerija Medved, Pleterje 21

2. Ksenija Žitnik, Starošince 37/a

3. Matija Kouter, Župečja vas 1g.

Komisija pri tem ugotavlja, da je bila Ksenija Žitnik v preteklem mandatu članica sveta zavoda, vendar je lahko imenovana v svet zavoda dva krat zaporedoma, tako da izpolnjuje v tem mandatu še pogoj za imenovanje (največ dva krat zaporedoma).

Komisija predlaga občinskemu svetu občine Kidričevo, da sprejme zgoraj predlagani predlog sklepa.

Danilo Lendero;

predsednik

komisije za mandatna vprašanja,

volitve in imenovanja