

Občina Kidričevo, januar 2023

**OBČINA KIDRIČEVO**

**Kopališka ulica 14**

**2325 Kidričevo**

MODERNIZACIJA LC 165 141 G1 – 2 – Kidričevo – Strnišče – Župečja vas, odsek Strnišče – Župečja vas

**Dokument identifikacije investicijskega projekta (DIIP)**

# OSNOVNE INFORMACIJE IN OPREDELITEV POBUDNIKA

Vsebina je v skladu z 11. členom Uredbe o enotni metodologiji za pripravo in obravnavo investicijske dokumentacije na področju javnih financ (Ur. l. RS, št. 60/2006, Spremembe: Ur. l. RS, št. [54/2010](http://www.uradni-list.si/1/objava.jsp?urlid=201054&stevilka=3041), 27/2016).

## Predstavitev investitorja

|  |  |
| --- | --- |
| **INVESTITOR** | |
| **Naziv:** | Občina Kidričevo |
| **Naslov:** | Kopališka ulica 14, 2325 Kidričevo |
| **Odgovorna oseba:** | Anton Leskovar |
| **Telefon:** | 02/799 06 10 |
| **Telefaks:** | 02/799 06 19 |
| **E-pošta:** | [obcina@kidricevo.si](mailto:obcina@kidricevo.si) |
| **Davčna številka:** | SI93796471 |
| **Transakcijski račun:** | IBAN SI56 0124 5010 0017 097 Banka  Slovenije Ljubljana |
| **Odgovorna oseba za izvedbo projekta:** | Matic Mohorko |
| **Telefon:** | 02 / 799 06 22 |
| **Telefaks:** | 02 / 799 06 19 |
| **E-pošta:** | matic.mohorko@kidricevo.si |
| **Odgovorna oseba za izvajanje investicije:** | Anton Leskovar |
| **Telefon:** | 02 / 799 06 10 |
| **Telefaks:** | 02 / 799 06 19 |
| **E-pošta:** | [obcina@kidricevo.si](mailto:obcina@kidricevo.si) |
| **Žig:** | Podpis odgovorne osebe: |

## Predstavitev izdelovalca investicijske dokumentacije

|  |  |
| --- | --- |
| **IZDELOVALEC INVESTICIJSKE DOKUMENTACIJE** | |
| **Naziv:** | Občina Kidričevo |
| **Naslov:** | Kopališka ulica 14, 2325 Kidričevo |
| **Odgovorna oseba:** | Anton Leskovar |
| **Telefon:** | 02/799 06 10 |
| **Telefaks:** | 02/799 06 19 |
| **E-pošta:** | [obcina@kidricevo.si](mailto:obcina@kidricevo.si) |
| **Davčna številka:** | SI93796471 |
| **Transakcijski račun:** | IBAN SI56 0124 5010 0017 097 Banka  Slovenije Ljubljana |
| **Kontaktna oseba za pripravo investicijskih dokumentov:** | Damjan Napast |
| **Telefon:** | 02/ 799 06 10 |
| **E-pošta:** | damjan.napast@kidricevo.si |
| **Žig:** | Podpis: |

## Upravljavec investicije

|  |  |
| --- | --- |
| **UPRAVLJAVEC** | |
| **Naziv:** | Cestno podjetje Ptuj |
| **Naslov:** | Zagrebška c. 49a, 2250 Ptuj |
| **Odgovorna oseba:** | Boris Medved, izvršni direktor |
| **Telefon:** | 02/788 08 00 |
| **Telefaks:** | 02/788 08 30 |
| **E-pošta:** | [uprava@cpptuj.si](mailto:uprava@cpptuj.si) |
| **Davčna številka:** | SI 25247506 |
| **Transakcijski račun:** | SI56 02150-0014061113 pri NLB d.d.  SI56 03182-1000178020 pri SKB d.d. |
| **Žig:** | Podpis: |

# ANALIZA STANJA Z OPISOM RAZLOGOV ZA INVESTICIJSKO NAMERO

## Analiza obstoječega stanja v Podravski regiji

Občina Kidričevo leži v Podravski statistični oz. razvojni regiji, ki sodi v vzhodno kohezijsko regijo in leži v severovzhodnem delu Republike Slovenije. Podravska statistična regija s površino 2,170 km2 obsega 10,7 % slovenskega ozemlja in je peta največja slovenska statistična regija.

*Slika 2-1: Umestitev Podravske regije v prostoru Republike Slovenije*



Prirejeno po viru: http://sl.wikipedia.org/wiki/Slika:Slov-reg.PNG

Kot je razvidno iz spodnje tabele, delež prebivalstva v Podravski regiji v primerjavi s prebivalstvom celotne Slovenije konstantno upada.

*Tabela 2‑1: Delež prebivalstva v Podravski regiji*

|  |  |  |  |  |  |  |  |
| --- | --- | --- | --- | --- | --- | --- | --- |
| **Leto** | **2015** | **2016** | **2017** | **2018** | **2019** | **2020** | **2021** |
| **Slovenija** | 2.063.077 | 2.064.241 | 2.066.161 | 2.066.880 | 2.080.908 | 2.095.861 | 2.108.977 |
| **Podravje** | 322.545 | 321.493 | 321.420 | 322.058 | 324.104 | 325.994 | 328.469 |
| **Delež** | 15,63% | 15,57% | 15,56% | 15,58% | 15,58% | 15,55% | 15,57% |

Gostota prebivalstva v Podravski statistični regiji močno presega slovensko povprečje.

*Tabela 2‑2: Gostota naseljenosti v Podravski regiji*

|  |  |  |  |  |  |  |
| --- | --- | --- | --- | --- | --- | --- |
|  | | **2017** | **2018** | **2019** | **2020** | **2021** |
| **SLOVENIJA** | **Površina teritorialne enote (km2)** | 20273 | 20273 | 20271 | 20271 | 20271 |
| **Gostota naseljenosti** | 101,9 | 102,0 | 102,7 | 103,4 | 104,0 |
| **Podravska** | **Površina teritorialne enote (km2)** | 2170 | 2170 | 2170 | 2170 | 2170 |
| **Gostota naseljenosti** | 148,4 | 148,4 | 149,4 | 150,2 | 151,4 |

## Analiza stanja v občini Kidričevo

Zaradi bližine mesta Ptuj se, v sistemu izvajanja posameznih dejavnosti, poselitvi in gospodarski javni infrastrukturi, celotno območje občine gravitacijsko navezuje nanj, kot bližnje regionalno središče nacionalnega pomena ter v manjši meri tudi na mesto Maribor, kot središče mednarodnega pomena.

Površina: 71,5 km²

Prebivalci: 6.495

Gospodinjstva: 2.491

Delovno aktivni: 2.854

*Vir: Statistični urad RS*



Vir: Google maps

Kraj Kidričevo se je pred drugo svetovno vojno imenoval Strnišče (nemško Sternthal), nato pa so ga preimenovali po tedanjem slovenskem politiku, Borisu Kidriču.

Občina obsega del podravske statistične regije med smrekovimi gozdovi na jugovzhodnem delu Dravskega polja,  Ptujem ter Slovensko Bistrico. Svojstven pečat daje občini naselje Kidričevo s tovarno za predelavo aluminija.

Naselja v občini: Apače, Cirkovce, Dragonja vas, Kidričevo, Kungota pri Ptuju, Lovrenc na Dr. polju, Mihovce, Njiverce, Pleterje, Pongrce, Spodnje Jablane, Spodnji Gaj pri Pragerskem, Starošince, Stražgonjca, Strnišče, Šikole, Zgornje Jablane, Župečja vas.

## Statistični podatki občine Kidričevo

Po podatkih Statističnega urada RS je v letu 2022, v 18 naseljih občine, živelo skupaj 6.547 prebivalcev.

*Tabela 2‑3: Število prebivalcev po naseljih občine*

|  |  |  |  |  |
| --- | --- | --- | --- | --- |
| **NASELJE** | **Prebivalstvo**  **2019** | **Prebivalstvo**  **2020** | **Prebivalstvo**  **2021** | **Prebivalstvo**  **2022** |
| Apače | 797 | 820 | 810 | 802 |
| Cirkovce | 366 | 362 | 353 | 350 |
| Dragonja vas | 179 | 174 | 170 | 177 |
| Kidričevo | 1189 | 1168 | 1106 | 1123 |
| Kungota pri Ptuju | 382 | 390 | 392 | 390 |
| Lovrenc na Dravskem polju | 641 | 649 | 643 | 654 |
| Mihovce | 202 | 205 | 209 | 198 |
| Njiverce | 690 | 715 | 752 | 768 |
| Pleterje | 225 | 227 | 253 | 248 |
| Pongrce | 132 | 136 | 137 | 140 |
| Spodnje Jablane | 270 | 269 | 276 | 267 |
| Spodnji Gaj pri Pragerskem | 119 | 116 | 116 | 115 |
| Starošince | 228 | 227 | 221 | 225 |
| Stražgonjca | 221 | 223 | 224 | 218 |
| Strnišče | 107 | 112 | 118 | 119 |
| Šikole | 306 | 301 | 297 | 314 |
| Zgornje Jablane | 191 | 205 | 212 | 195 |
| Župečja vas | 250 | 242 | 250 | 244 |
| ***SKUPAJ*** | 6495 | 6541 | 6539 | 6547 |

Vir: Statistični urad RS, SI-STAT, podatki - leto 2022 (pxweb.stat.si).

*Tabela 3‑4: Delovno aktivno prebivalstvo*

|  |  |  |  |
| --- | --- | --- | --- |
| **Delovno aktivno prebivalstvo** | **2019** | **2020** | **2021** |
| Delovno aktivno prebivalstvo - SKUPAJ | 4691 | 3842 | 3810 |
| Zaposlene osebe - SKUPAJ | 4386 | 3474 | 3440 |
| Samozaposlene osebe - SKUPAJ | 305 | 368 | 370 |

Vir: Statistični urad RS, SI-STAT, podatki - leto 2022 (pxweb.stat.si).

## Pregled in analiza obstoječega stanja investicije

Občina Kidričevo ima 112,58 km občinskih cest od tega je 49,535 km lokalnih cest in 62,441 km javnih poti ter 1,91 km javnih poti za kolesarje. Državnih cest je 19,88 km od teh predstavljajo 9,25 km glavne ceste in 10,63 km regionalne ceste. Modernizacija LC 165 141 G1 – 2 – Kidričevo – Strnišče – Župečja vas, odsek Strnišče – Župečja vas, v dolžini 2.450 m predstavlja 4,95 % dolžine lokalnih cest, ki jih ima Občina Kidričevo.

Občina ima še zelo neustrezno vzpostavljeno cestno in drugo javno infrastrukturo, kar se v smislu perspektivnosti življenja mlajše generacije še vedno izkazuje v izseljevanju, kar slabi razvojne možnosti in zaostajanje razvoja gospodarskih dejavnosti.

Tudi v Občini Kidričevo kmetijstvo zaradi mnogih ekonomskih razlogov, ni več edini vir preživljanja podeželskega prebivalstva, zato nekatere kmetije iščejo dodaten vir dohodka, ki ga lahko nudijo dopolnilne dejavnosti. Prav tako pa išče prebivalstvo zaposlitev v industriji, ki je v Občini Kidričevo dobro razvita.

Z dosedanjimi razvojnimi projekti je Občina Kidričevo reševala zlasti infrastrukturno problematiko, s čimer je postopoma odpravljala infrastrukturni zaostanek in izboljševala kakovost življenjskega okolja. Ena od realnih možnosti izboljšanja življenja v občini je razvoj turizma, saj obstaja veliko možnosti ponudb turističnih produktov, turistične in druge znamenitosti, vendar zaradi neugodne cestne povezave, je le-ta bolj kot ne v mirovanju.

Male občine z lastnimi sredstvi ne zmorejo rekonstruirati cest v takšni meri kot bi morale, saj proračun zraven vseh investicij in obveznosti tega ne dopušča, kar je eden od osnovnih dejavnikov ogroženosti občin in regije.

Občinske ceste so še vedno v zelo slabem stanju, ozke, predstavljajo nevarnost za udeležence v prometu, zato je rekonstrukcija nujna.

# NAVEDBA PREDPISOV

Pravna podlaga za izdelavo Dokumenta identifikacije investicijskega projekta je Uredbo o enotni metodologiji za pripravo in obravnavo investicijske dokumentacije na področju javnih financ (Ur. l. 60/06, 54/10, 27/16).

Temeljna pravila pri gradnji, vzdrževanju, obnavljanju in varstvu javnih cest, opredelitvi statusa ter kategorizacije javnih cest, so določena v sprejetih zakonih in podzakonskih aktih.

Zakonski akti, ki s svojimi določbami predstavljajo zakonsko podlago, so naslednji:

* Odlok o proračunu Občine Kidričevo za leto 2022 (Uradno glasilo slovenskih občin, št. 31/2022);
* Pravna podlaga za izdelavo Dokumenta identifikacije investicijskega projekta je Uredbo o enotni metodologiji za pripravo in obravnavo investicijske dokumentacije na področju javnih financ (Ur. l. 60/06, 54/10, 27/16).
* Odlok o občinskem prostorskem načrtu občine Kidričevo (Uradno glasilo slovenskih občin, št. 38/13, 53/13, 22/16, 40/19, 5/20, 9/21 in 11/21);
* Zakon o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – UPB, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE) v svojem 21. členu določa, da občina samostojno opravlja zadeve javnega pomena. Med nalogami, ki jih opravlja za zadovoljevanje potreb svojih občanov, je tudi gradnja, vzdrževanje in urejanje lokalnih cest ter javnih poti. Občinske ceste (lokalne ceste in javne poti) so namenjene povezovanju naselij v občini z naselji v sosednjih občinah, naselij ali delov naselij v občini med seboj in pomembne za navezovanje prometa na ceste enake ali višje kategorije. Tako so naloge in pristojnosti občine v zvezi z gradnjo, vzdrževanjem, modernizacijo in varstvom občinskih cest ter prometa na njih, podrobneje opredeljene v:
  + Odloku o predmetu in pogojih za dodelitev koncesije za upravljanje rednega vzdrževanja občinskih javnih cest in drugih prometnih površin v Občini Kidričevo (Uradno glasilo slovenskih občin, št. 47/15);
  + Odloku o kategorizaciji občinskih javnih cest in kolesarskih poti v Občini Kidričevo (Uradno glasilo slovenskih občin, št. 22/2019);
  + Odloku o občinskih cestah (Uradni list Republike Slovenije, št. 65/99 in Uradno glasilo slovenskih občin, št. 8/12). Občina Kidričevo z izvedbo predmetne investicije zagotavlja varno odvijanje prometa na tem delu kategorizirane občinske ceste (26. člen Odloka o občinskih cestah). Slabše cestne povezave otežujejo mobilnost na območju občine, zato je investicija s tega vidika pomembna za Občino Kidričevo;
* Gradbeni zakon (Uradni list RS, št. [199/21](http://www.uradni-list.si/1/objava.jsp?sop=2021-01-3972) in [105/22](http://www.uradni-list.si/1/objava.jsp?sop=2022-01-2603) – ZZNŠPP);
* Zakon o varstvu okolja (Uradni list RS, št. 4/22);
* Zakon o financiranju občin (Uradni list RS, št. [123/06](http://www.uradni-list.si/1/objava.jsp?sop=2006-01-5268), [57/08](http://www.uradni-list.si/1/objava.jsp?sop=2008-01-2416), [36/11](http://www.uradni-list.si/1/objava.jsp?sop=2011-01-1805), [14/15](http://www.uradni-list.si/1/objava.jsp?sop=2015-01-0505) – ZUUJFO, [71/17](http://www.uradni-list.si/1/objava.jsp?sop=2017-01-3416), [21/18 – popr.](http://www.uradni-list.si/1/objava.jsp?sop=2018-21-0943), [80/20](http://www.uradni-list.si/1/objava.jsp?sop=2020-01-1195) – ZIUOOPE, [189/20](http://www.uradni-list.si/1/objava.jsp?sop=2020-01-3287) – ZFRO, [207/21](http://www.uradni-list.si/1/objava.jsp?sop=2021-01-4286) in [44/22](http://www.uradni-list.si/1/objava.jsp?sop=2022-01-0873) – ZVO-2);
* Zakon o izvrševanju proračunov Republike Slovenije za leti 2022 in 2023 (Uradni list RS, št. [187/21](http://www.uradni-list.si/1/objava.jsp?sop=2021-01-3713), [206/21](http://www.uradni-list.si/1/objava.jsp?sop=2021-01-4283) – ZDUPŠOP, [129/22](http://www.uradni-list.si/1/objava.jsp?sop=2022-01-3079), [140/22](http://www.uradni-list.si/1/objava.jsp?sop=2022-01-3442) – ZSDH-1A in [150/22](http://www.uradni-list.si/1/objava.jsp?sop=2022-01-3736) – ZIPRS2324);
* Zakon o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US in [100/22](http://www.uradni-list.si/1/objava.jsp?sop=2022-01-2511) – ZNUZSZS);
* Zakon o cestah (Uradni list RS, št. [**132/22**](http://www.uradni-list.si/1/objava.jsp?sop=2022-01-3113)**in**[**140/22**](http://www.uradni-list.si/1/objava.jsp?sop=2022-01-3442)**– ZSDH-1A**);
* Zakon o pravilih cestnega prometa (Uradni list RS, št. [156/21](http://www.uradni-list.si/1/objava.jsp?sop=2021-01-2982) – uradno prečiščeno besedilo in [161/21 – popr.](http://www.uradni-list.si/1/objava.jsp?sop=2021-21-3091)).

# OPREDELITEV RAZVOJNIH MOŽNOSTI IN CILJEV INVESTICIJE TER USKLAJENOST Z RAZVOJNIMI STRATEGIJAMI IN POLITIKAMI

Predmet projekta »Modernizacija LC 165 141 G1 – 2 – Kidričevo – Strnišče – Župečja vas, odsek Strnišče – Župečja vas, v dolžini 2,450 km, širine 5,2 m + 2x0,5 m bankine«, je rekonstrukcija lokalne ceste, s katero bodo ustvarjeni pogoji za uresničitev razvojnih ciljev, identificirale se bodo nove priložnosti za razvoj in uveljavitev višje kakovosti življenja podeželskega prebivalstva. Osnovni cilj je rekonstrukcija omenjene lokalne ceste, kjer se bodo izvedle investicije v razširitev vozišča, zgornji in spodnji ustroj ter položil zaključni asfaltni sloj.

Namen investicije je pospešiti skladen družbeni, gospodarski in turistični razvoj ter razvoj z vidika okolja, z zagotavljanjem visoke življenjske ravni in kakovosti zdravja ter bivalnega okolja, s tem dvig življenjskega standarda vseh občanov v Občini Kidričevo. Z investicijo v modernizacijo 165 141 G1 – 2 – Kidričevo – Strnišče – Župečja vas, odsek Strnišče – Župečja vas, želimo izboljšati stanje občinske javne infrastrukture.

Cilji načrtovane investicije so:

* Zaustavitev depopulacije in »bega možganov« iz Občine Kidričevo, s katerim se bo preprečila nadaljnja stagnacija in upad prebivalstva,
* Ustrezna cestna infrastruktura bo podlaga dobrim možnostim za razvoj obrti, kmečkega turizma in drugih dopolnilnih dejavnosti na kmetijah, s ciljem doseganja večjega dohodka in izboljšanja socialnih razmer kmečkega prebivalstva na tem območju,
* Povečati podjetnost in konkurenčnost gospodarstva in družbe ter raven znanj in inovativnosti za hitrejši razvoj urbanih središč in podeželja,
* Izboljšati kakovost življenja ob upoštevanju načel trajnostnega razvoja,
* Ustvarjanje pogojev za prostorsko enakomeren demografski in gospodarski razvoj, z uravnovešeno poselitveno strategijo in nadzorovano gradnjo, kar bo privedlo do neke vrste lokalno-regionalno usklajenega prostorskega razvoja, z jasno trajnostno usmeritvijo prihodnjega razvoja občin na območju Dravskega polja in Sp. Podravja,
* Urejena in varna cestna infrastruktura bo motivacija tukaj rojenim ljudem za vrnitev v rojstno vas in oživitev njihovih kmetij, ter vlaganje v razvoj turizma in obrti,
* Povečala se bo prometna varnost in prehodnost ceste,
* Vzpostavil se bo uravnotežen razvoj prometnega sistema z enakomerno razvitimi in povezanimi prometnimi podsistemi s sosednimi občinami in regijami,
* Zmanjšali se bodo stroški vzdrževanja ceste za vozišča, bankine, brežin in nasipov, drugih cestnih naprav, vzdrževanje rekonstruirane ceste pa bo tudi lažje in hitrejše,
* Izboljšal se bo cestni svet (okoljevarstvena situacija) kot je vegetacija in polje preglednosti, dvig ravni urejenosti okolja,
* Ustrezno se bo uredila celostna podoba infrastrukture v Občini Kidričevo in obenem spodbudila uporabnike k ohranitvi kvalitete in dvignila raven odgovornosti do javnega dobra.

# OPIS VARIANT

Variante niso bile obdelane, možna je le varianta z in brez investicije.

V okviru investicije Modernizacija LC LC 165 141 G1 – 2 – Kidričevo – Strnišče – Župečja vas, odsek Strnišče – Župečja vas, v dolžini 2,450 km bo izvedeno:

* razširitev vozišča
* obnova ceste v celotni dolžini posega,
* odvodnjavanje vozišča,
* ureditev vertikalne in horizontalne signalizacije,





# VRSTA IN OCENA INVESTICIJSKIH STROŠKOV

Vrsta investicije: investicijska vzdrževalna dela in vzdrževalna dela v javno korist. Ocena investicijske vrednosti je bila izdelana na podlagi naslednjih osnov:

* izvedbeni stroški, kot navedeno v predhodni točki tega dokumenta,
* pod postavko ostalo so zajeti naslednji stroški:
  + nadzor nad izvedbo v višini 1,0 % od izvedbenih del z nepredvidenimi deli (na neizvedeni del).
* nepredvidena dela so upoštevana v višini 5% od izvedbenih del (neizvedeni del);
* upoštevan je DDV v višini 22%.

# OPIS PREDVIDENIH DEL ZA IZVEDBO

|  |  |  |  |  |
| --- | --- | --- | --- | --- |
| **Oz.** | **Postavke** | **Vrednost brez DDV** | **DDV 22%** | **Vrednost z DDV** |
| 1 | Preddela | 1.525,00 | 335,50 | 1.860,50 |
| 2 | Spodnji ustroj – zemeljska dela | 17.020,00 | 3.744,40 | 20.764,40 |
| 3 | Zgornji ustroj | 270.640,00 | 59.540,80 | 330.180,80 |
| 4 | Odvodnjavanje | 6.140,00 | 1.350,80 | 7.490,80 |
| 5 | Prometna ureditev | 9.800,00 | 2.156,00 | 11.956,00 |
| 6 | Nepredvidena dela | 14.944,25 | 3.287,74 | 18.231,99 |
| 7 | Gradbeni nadzor | 0,00 | 0,00 | 0,00 |
|  | **Skupaj** | **320.069,25** | **70.415,24** | **390.484,49** |

# OSNOVNI DEJAVNIKI, KI DOLOČAJO INVESTICIJO

## Predhodna in spremljajoča dokumentacija

Za predmetno investicijo projektna dokumentacija ni izdelana. DI-IP je bil izdelan na podlagi ocene tovrstnih investicijskih projektov.

## Časovni načrt izvedbe investicije


|  |  |  |
| --- | --- | --- |
| **Oz.** | **Aktivnost** | **Terminski načrt** |
| **Predinvesticijske aktivnosti** | |
| 1 | Izdelava DIIP | februar 2023 |
| 2 | Javna naročila | marec 2023 |
| 3 | Izbira izvajalca del | april 2022 |
| **Izvedba investicije** | |  |
| 5 | Izvedba gradbenih del | april-avgust 2023 |
| 6 | Financiranje naložbe | leto 2023 |
| 7 | Tehnični prevzem in pred. v uporabo | september 2023 |
| 8 | Obratovanje naložbe | od oktober 2023 |

## Predvideni viri financiranja

|  |  |  |  |
| --- | --- | --- | --- |
| **Oznaka** | **Postavka** | **Vrednost v letu 2023** | **Delež (%)** |
| **1** | **MGRT** | **0,00** | **0%** |
| **1.1** | (Nepovratna sredstva po 23. členu ZFO-1) | 0,00 | **0%** |
| **2** | **Lastna sredstva - Občina Kidričevo** | **390.484,49** | **100%** |
| **2.1** | Upravičeni stroški | 304.577,90 | **78%** |
| **2.2** | Neupravičeni stroški | 85.906,59 | **22%** |
| **1+2** | **SKUPAJ INVESTICIJSKI STROŠKI** | **390.484,49** | **100** |

## Ekonomska upravičenost projekta

Prihodke – javno korist smo predvideli kot regijski vpliv (regijski in lokalni izvajalci). Dodatno smo predvideli dodatno korist iz naslova povečane varnosti, manj prometnih nesreč, poškodb, izostanka od dela in preprečenega odseljevanja.



Ekonomska neto sedanja vrednost projekta je pozitivna in znaša 214.890,66 €. Ekonomska interna stopnja donosnosti znaša 4,02 % in je večja od družbene diskontne stopnje 4 %. Ker so stroški investicije nižji od ekonomskih koristi, je projekt družbeno sprejemljiv.

# UGOTOVITEV SMISELNOSTI IN MOŽNOSTI IZDELAVE NADALJNJE DOKUMENTACIJE

Investicijska in ostala dokumentacija

Za potrebe izvedbe celotne investicije je na podlagi Uredbe o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/2006, 54/2010, 27/2016) potrebno izdelati naslednjo dokumentacijo:

• Dokument identifikacije investicijskega projekta (DIIP),

• Izvesti postopke javnega naročanja.

V skladu s 4. členom Uredbe o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/2006, 54/2010, 27/2016) ni potrebno pripraviti druge investicijske dokumentacije.

Smiselnost investicije

V dokumentu identifikacije investicijskega projekta predstavljamo Modernizacijo LC 165 141 G1 – 2 – Kidričevo – Strnišče – Župečja vas, odsek Strnišče – Župečja vas, v dolžini 2,450 km. Z modernizacijo predmetne lokalne ceste se bo povečala varnost v cestnem prometu v občini. Omogočili bomo lažji in varnejši prevoz prebivalstva, šolo-obveznih otrok. Izboljšale se bodo transportne povezave industrije in malega gospodarstva, predvsem do podjetij. Z investicijo bomo prispevali k boljšim prometnim povezavam in mobilnosti prebivalstva iz ruralnih okolij z občinskim središčem in širše, razvoju gospodarstva, turizma in turističnih kmetij v okolici.

Z Dokumentom identifikacije investicijskega projekta se ugotavlja, da je investicija za nadaljnji razvoj območja

nujno potrebna.