****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 301-2/2022-8

Dne 14.2.2023

Na podlagi 22. člena Statuta Občine Kidričevo Uradno glasilo slovenskih občin, št. 62/16 in 16/18) in 54. člena Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

Odbor za družbene dejavnosti predlaga občinskemu svetu, da sprejme cene programa vrtca v Enoti Cirkovce za šolsko leto 2022/2023, in sicer znaša cena programa v

1. Starostno obdobje 560,00 eur
2. Starostno obdobje 407,00 eur

Odbitek prehrane na dan 2,00 eur

Cene pričnejo veljati s 1.3.2023.

**O b r a z l o ž i t e v**

Osnovna šola Cirkovce, je v skladu z 31. členom Zakona o vrtcih in 19. člena Pravilnika o metodologiji za oblikovanje cen programov v vrtcih, ki izvajajo javno službo, pripravil predlog spremembe cen programov vrtca v enoti pri Osnovni šoli Cirkovce za šolsko leto 2022/2023.

Pravilnik določa, da se opravi uskladitev cen po elementih, ki jih določa metodologija, enkrat letno. Vrtec ali pristojni organ lokalne skupnosti ustanoviteljice vrtca lahko predlagata uskladitev cene, če se v vmesnem obdobju bistveno spremenijo elementi, ki so podlaga za določitev cene. Glede na bistveno povišanje stroškov dela (povišanje minimalne plače, napredovanje vzgojiteljic predšolskih otrok-pomočnic vzgojiteljic za 3 plačne razrede s 1.1.2023, povišanje stroškov dela za vse zaposlene v javnem sektorju za en plačni razred s 1.4.2023, povišanje regresa za letni dopust, stroškov prevoza na delo in stroški prehrane, povišanje cene stroškov živil ….) so elementi, ki bistveni vplivajo na spremembo cene programa vrtca.

Po določitvi cene vrtec seznani starše, občine zavezanke za plačilo (to so vse občina iz katerih so otroci vpisani v vrtec) in pristojno ministrstvo.

Odbor za družbene dejavnosti ugotavlja, da je šola pripravila predlog spremembe cene v skladu s Pravilnikom o metodologijo za oblikovanje cen programov v vrtcih, ki izvajajo javno službo.

Vrtec oblikuje cene programov za otroke v oddelkih

- prvega starostnega obdobja,

- drugega starostnega obdobja,

- v razvojnih oddelkih ter

- v vzgojno-varstvenih družinah.

Glede na sprejeti sklep o normativnih in vrstah oddelkov v JVIZ Osnovne šole Cirkovce, se v šolskem letu 2022/2023 oblikujejo oddelki

- prvega starostnega obdobja

- drugega starostnega obdobja.

Kot elementi za oblikovanje cen programov se upoštevajo:

- stroške dela,

- stroške materiala in storitev,

- stroški živil za otroke.

Cena programa se izračuna tako, da se načrtovani povprečni mesečni stroški za tekoče leto – elementov za oblikovanje cen, se stroški dela za vzgojiteljice in pomočnice vzgojiteljice izračunajo posebej za programa v istovrstnih oddelkih in delijo s številom otrok, ki je določeno kot najvišji normativ za oblikovanje posamezne vrste oddelka. K tem stroškom se prištejejo stroški dela za delavce, ki ne delajo neposredno v oddelkih in stroški materiala in storitev ter stroški živil za otroke, ki se razdelijo na število otrok v vseh oddelkih vrtca, upoštevaje najvišji normativ za oblikovanje posamezne vrste oddelkov.

V šolskem letu 2022/2023 v enoti vrtca ostaja 5 oddelkov, dva oddelka I. starostnega obdobja in 3 oddelki II. starostnega obdobja. V tem šolskem letu je v vrtec vpisanih 93 otrok.

Odbor za družbene dejavnosti je na sejo odbora, ki je bila 13.2.2023, povabil obe računovodkinji javnih zavodov in ravnateljici, da predstavijo predlog povišanja cene programa vrtca. Pri tem odbor ugotavlja, da je Osnovna šola Cirkovce pripravila predlog za povišanje cene programa vrtca, ki je bistveno višji od predloga, ki ga je pripravila Osnovna šola Kidričevo, čeprav so se stroški dela povišale enako. Neprepričljivost predstavnice Osnovne šole Cirkovce, pri obrazložitvi izračuna nove ekonomske cene vrtca, je privedla odbor do dejstva, da je cena pripravljena previsoko, še posebej ob dejstvu, da je predstavnica Osnove šole Kidričevo natančno predstavila, kaj pomeni povišanje cene programa vrtca na otroka glede na vsakokratno povišanje stroškov dela (povišanje minimalne plače, povišanje plače pomočnic vzgojiteljice, povišanje plač za celotni zavod….), medtem ko predstavnica Osnovne šole Cirkovce tega ni znala obrazložiti.

Odbor za družbene dejavnosti pa ugotavlja, da je upravičen dvig odbitka za prehrano na dan 2,00 eur, kateri se tako povečuje za 0,40 eur na otroka na dan.

Odbor za družbene dejavnosti tako predlaga občinskemu svet Občine Kidričevo, da predlogu povišanja cene programa vrtca, ki ga je pripravila Osnovna šola Cirkovce ne sledi, ampak potrdi ceno programa, katero predlaga odbor za družbene dejavnosti. Cena programa vrtca v Osnovi šoli Cirkovce bi se tako povišala za I. starostno obdobje za 12,29 % za II., starostno obdobje pa za 12,51 %, kar je še vedno več, kot predlaga Osnova šola Kidričevo, v enoti vrtca Kidričevo.

Bogdan Potočnik;

predsednik

odbora za družbene dejavnosti